drieklank | © My Klaskamer - idees en gedagtes uit 'n juffrou se pen
Juffer	afrikaans	aai, drieklank, drieklanke, eeu, klanke, lees, oei, ooi, rym, sinne, skrif, skryf	Lewer kommentaar
Klik op hierdie dokument om oop te maak (en sien ook die drukbare bladsye vir legkaarte):
[meer dubbel-, twee-, drieklanke]
Omkring of skryf byvoorbeeld die oei, eeu, aai of ooi in kleur.
hersiening van klanke
Julie 5, 2011
Juffer	afrikaans	aa, aai, drieklank, dubbelklank, ee, eeu, ei, eu, FAL, Graad 1, Graad 2, Graad 3, ie, intervensie, klanke, oë, oei, oo, ooi, ou, tweeklank, ui, uu, vakansie	7 Kommentaar
Môre! Vir dié wat graag die dubbel-, twee- en drieklanke wil vaslê of 'n muurkaart wil maak het ek so 'n paar voorbeelde geplaas…(loer onder drukbare bladsye)
Knip elke blok apart uit en plaas dit op 'n A4-karton sodat julle nog woorde met die klanke daarin kan byvoeg…Steek dit teen 'n kennisgewingbord vas of liaseer dit in 'n lêer of selfs 'n ou skoolboek.
Gebruik die woorde in beskrywende sinne of om dit selfs lekkerder te maak, kan julle 'n dobbelsteen gooi en daardie aantal woorde aftel om 'n woord vir die sin te kies. Die dobbelsteen werk goed vir outjies wat regtig nie van sinne hou nie.
'n Ander opsie is om deur ou tydskrifte te blaai en om woorde met hierdie klanke uit te sny. Kies woorde uit opskrifte om op die onderskeie blaaie te plak (natuurlik kan die kleingoed die knip en plak werk doen as jy die bladsy uit geskeur het).
Kies 'n woord (bv. met behulp van die dobbelsteen) en kyk hoeveel rymwoorde julle kan vind. Kan julle jul eie rympies vir elke klank maak?
Druk die dokument genaamd "Tweeklanke woordsoeke" wat ek tydens die Sokker Wêreldbeker opgestel het uit. Gebruik verskillende kleure om die onderskeie woorde te kry.
Kyk ook na die legkaarte onder "drukbare bladsye" en die verskillende idees of aktiwiteite om volgens kalenderdae te doen.